Document ID: 32014D0152

POLIITIKA- JA JULGEOLEKUKOMITEE OTSUS ATALANTA/1/2014,
18. märts 2014,
Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi relvajõudude juhataja nimetamise kohta ning millega tunnistatakse kehtetuks otsus Atlanta/3/2013
(2014/152/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artiklit 38,
võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks, (1) eriti selle artiklit 6,
ning arvestades järgmist:
(1)
Vastavalt ühismeetme 2008/851/ÜVJP artikli 6 lõikele 1 volitas nõukogu poliitika- ja julgeolekukomiteed tegema otsust Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni ELi relvajõudude juhataja nimetamise („ELi relvajõudude juhataja”) kohta.
(2)
Poliitika- ja julgeolekukomitee võttis 2. detsembril 2013 vastu otsuse Atalanta/3/2013, (2) millega nimetatakse kontradmiral Hervé BLEJEAN ELi relvajõudude juhatajaks.
(3)
ELi operatsiooni ülem soovitas nimetada kontradmiral Jürgen zur MÜHLENi uueks ELi relvajõudude juhatajaks pärast kontradmiral Hervé BLEJEANi ametiaja lõppu.
(4)
ELi sõjaline komitee toetab kõnealust soovitust.
(5)
Otsus Atalanta/3/2013 tuleks seega kehtetuks tunnistada.
(6)
Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli nr 22 artikli 5 kohaselt ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
ON VASTU VÕTNUD KÄESOLEVA OTSUSE:
Artikkel 1
Kontradmiral (LH) Jürgen zur MÜHLEN nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi relvajõudude juhatajaks alates 6. aprillist 2014.
Artikkel 2
Otsus Atalanta/3/2013 tunnistatakse kehtetuks.
Artikkel 3
Käesolev otsus jõustub 6. aprillil 2014.
Brüssel, 18. märts 2014

Labels: 11
15
18
5